**Gluteenittoman kauppakierroksen järjestäminen**

Hyvä ja huolellinen etukäteissuunnittelu varmistaa opastetun kauppakierroksen onnistumisen. Tapahtuman järjestäminen kannattaa aloittaa hyvissä ajoin. Isossa marketissa toteutettava gluteeniton kauppakierros edellyttää jonkin verran enemmän valmistelutyötä kuin pienen lähikaupan tapahtuma.

Suunnittelun voi aloittaa esimerkiksi miettimällä, kuinka monta kauppakierrostapahtumaa yhdistyksellä on tavoitteena järjestää, missä kunnissa ja kaupoissa niitä toteutetaan. Tapahtuman onnistumiseksi on erittäin tärkeää muistaa riittävä ja monikanavainen tapatumaviestintä. Hyvä suunnitelma ottaa huomioon myös tarvittavat resurssit kierrosten vetämiseen, tapahtumaviestintään jne. Seuraava tarkistuslista auttaa tapahtuman järjestämisessä. Huomioithan, että lista ei ole kaiken kattava.

**Kauppakierroksen järjestäjän tarkistuslista:**

Yhteistyö kaupan kanssa

* sovi kirjallisesti (esim. sähköpostitse) kauppiaan kanssa tapahtuman järjestämisestä
* sovi ajankohdasta
* tiedustele kaupan edustajan mahdollisuutta osallistua mukaan kierrokselle
* neuvottele ja sovi kauppiaan kanssa tilaisuuden markkinoinnista
  + kaupan (sähköiset) infotaulut, lehti- ja muut ilmoitukset ja kaupan kuulutukset
  + yhdistyksen omien julisteiden ja opasteiden esillepano kaupassa
* neuvottele ja sovi kauppiaan kanssa gluteenittomista maistiaisista ja/tai kahvitarjoilusta ja/tai osallistujille jaettavista tuotenäytteistä ja/tai arvonnasta ja arvontapalkinnosta
* sovi tarkasti miten mahdolliset tarjoilut järjestetään
* sovi tarpeen mukaan kauppiaan kanssa vetäjien tutustumisesta etukäteen kaupan tuotevalikoimaan ja -sijoitteluun (mahdollisesti kaupan edustaja mukaan)
* kysy kauppiaalta myös mahdollisista tuotealennuksista

Opastetun kauppakierroksen toteuttaminen

* rekrytoi ja perehdytä riittävä määrä vapaaehtoisia opastetun kauppakierroksen vetämiseen,
  + esimerkiksi vertaistukihenkilöt, muut vapaaehtoiset, kokemustoimijat ja tarvittaessa hallituksen jäsenet
* suunnittele/sovi kierroksen kesto (½‒1 tunti)
* suunnittele opastetun kauppakierroksen toteuttaminen (huomioi kaupan koko ja tuotevalikoima)
  + tutustukaa etukäteen kaupan tuotevalikoimaan
  + tee tarvittaessa muistilista kierroksen kulusta, mieti selkeä aloitus ja lopetus
  + valmista nimikyltit vetäjille ja muille paikan päällä oleville edustajille
  + sovi yhtenäinen asu (huomioliivi, paita, huivi, väri)
  + muista myös jäsenhankinta!
* mieti myös, tarvitaanko vapaaehtoisia muissa tehtävissä (kahvitus, maistatus, yhdistyksen esittelypöytä)

Yhdistyksen viestintä kauppakierroksesta

* Gluteeniton elämä -lehden Tapahtumia lähelläsi -palsta
* Keliakialiiton verkkosivujen Tapahtumakalenteri
* yhdistyksen verkkosivut, Facebook, Instagram, ja esim. videoklipit tapahtuman aikana
* yhdistyksen jäsenviestintä (sähköposti, jäsenrekisterin uutiskirje, yhdistyksen WhatsApp-ryhmä)
* paikkakunnan yleiset sosiaalisen median kanavat (esim. Facebook-tapahtumaryhmät), paikallislehdet ja –radiot
* tapahtumaan kannattaa kutsua myös paikalliset toimittajat
* kaupan ilmoitustaulut ja muut viestintäkanavat

Palaute

* kirjaa tarvittaessa ylös osallistujien palautetta, jos ei kaupan edustaja ole mukana
* anna palautetta kauppiaalle ja pyydä häneltä itseltä palautetta tapahtuman toteuttamisesta
* toteutuneen tapahtuman arviointi (mitä opittiin, mahdolliset kehittämisajatukset)
* kierrokselle osallistuneiden ja vapaaehtoisten kiittäminen